Suksesvolle skrywerstoer en werkswinkels in die Oos-Kaap
Henk Viljoen van NB-Uitgewers het onlangs 'n baie suksesvolle skrywerstoer in die Oos-Kaap onderneem. Elizabeth Wasserman, skrywer van o.a. die Speurhond en Anna Atoom-reekse (heel links), Derick van der Walt (Lien se Lankstaanskoene, Willem Poprok, Hoopvol) (2de van links) en Francois Bloemhof, (o.a. Pad na jou Hart, Grillers-reeks) (4de van links) het interessante inligting oor hul veelbekroonde boeke gedeel, terwyl Henk Viljoen en Roche Kester werkswinkels vir onderwysers aangebied het. Hulle het Oos-Londen, Cradock, Graaff-Reinet, Uitenhage en Port Elizabeth besoek. (Foto: Pieter Rademeyer)
Die Kwart-voor-sewe-lelie blom steeds
NB Uitgewers toer met Fanie Viljoen in Oos-Kaap
HTS Newton, PE
Nico Malan, Humansdorp
Krismis van Map Jacobs opgevoer op Graaff-Reinet en Willowmore
Cape Heart Community and Educational Theatre Company van Kaapstad het in Mei vir die eerste keer die Oos-Kaap besoek met hul verwerking van Adam Small se "Krismis van Map Jacobs". 350 Matrieks het die opvoering op Graaff-Reinet gesien en ongeveer 100 op Willowmore. Die groep bestaan uit, v.l.n.r: Gerswin Cloete, Leandi Zimri, Janine Louw, Emile Smit, Andre Samuels (leier) en Shelton Cottee.
Werkswinkels oor nuwe letterkunde vir Graad 10 HT en EAT
NB Uitgewers het vanaf 11-13 September 2017, werkswinkels gehou op Grahamstad, Graaff-Reinet en Port Elizabeth. Die nuwe voorgeskrewe boeke vir Graad 10 HT en EAT is bespreek en elke onderwyser het 'n kopie van die splinternuwe AWS ontvang!
Bo: Port Elizabeth onderwysers
Fanie Viljoen, skrywer van "Onderwereld" by Global Leadership Academy in Jeffreysbaai saam met leerders en onderwyser.
Andre Stolz Produksies se opvoering van "Onderwereld" op Graaff-Reinet in 2018.